NaiveNeuron/SloPal huggingface dataset:
Laššáková, Jana, podpredsedníčka NR SR (2013-12-04):
Prezentujme sa a hlasujeme. (Hlasovanie.) Prítomných 139 poslancov, za 80, zdržalo sa 59 poslancov. Konštatujem, že sme prijali uznesenie, ktorým sme schválili návrh rozpočtu Eximbanky. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy, tlač 757. Nech sa páči, pani spravodajkyňa, uvádzajte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 757.)
Kamenický, Ladislav, poslanec NR SR (2023-05-09):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 129 poslancov, za 100, proti 22, zdržalo sa 5, 2 nehlasovali. Uvedený návrh sme schválili.
Laurenčík, Milan, podpredseda NR SR (2021-12-09):
O 17.00 hod. (Reakcia spravodajcu.) Ďakujem veľmi pekne. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín, reguláciou obchodu s nimi a o zmene a doplnení niektorých zákonov v znení neskorších predpisov. Vládny návrh zákona má tlač 685. Spoločná správa výborov má tlač 685a. Prosím pána ministra životného prostredia, pána Jána Budaja, aby nám vládny návrh zákona odôvodnil. Nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov , tlač 685.)
A. Belousovová, podpredsedníčka NR SR: (2008-06-19):
Ďalšiu otázku položil pán poslanec Róbert Madej. Otázku položil ministrovi hospodárstva Slovenskej republiky pánovi Ľubomírovi Jahnátkovi. Otázka znie: „Pán minister, aké sú rozdiely v podpore zahraničných investícií za bývalej vlády a v súčasnom období?“ Nech sa páči, pán minister, odpovedajte.
Dostál, Ondrej, poslanec NR SR (2018-01-31):
Ja by som chcel podporiť vystúpenie aj pozmeňujúce návrhy, ktoré prezentovala pani poslankyňa Remišová a zvlášť dva z nich. Jeden sa týka hromadných pripomienok. Myslím si, že je to dôležitá vec, a keď ju máme zavedenú na úrovni celoštátnej, keď ministerstvá sa môžu zaoberať pripomienkami verejnosti k návrhom zákonov, tak aj obecné samosprávy by mali byť natoľko ústretové voči svojim obyvateľom, že ak oni pripomienkujú nejaký návrh všeobecne záväzného nariadenia alebo aj iného dôležitého materiálu, mali by to s nimi aspoň prerokovať. Ja nevidím problém až taký v tom, že, že samospráva nevyhovie pripomienke verejnosti, lebo niekedy sú tie aj pripomienky protichodné a nie je možné vyhovieť niekomu, kto žiada sprísnenie, a iný žiada uvoľnenie, tak obidvom nevyhoviete, ale je dôležité, aby to odmietnutie bolo odôvodnené a aby v prípade, že tam ide o väčší počet pripomienkujúcich, bola možnosť si tie veci vysvetliť na nejakom rokovaní typu, typu rozporového konania. Druhá vec, ktorú by som chcel podporiť, teda na rozdiel od pána poslanca Kotlebu ja si myslím, že tá úprava, ktorá sa týka pozastavenia účinnosti nepodpísaním uznesenia starostom, je dobrá. Dnes má starosta povinnosť prerokovať pred nepodpísaním v obecnej rade. Ministerstvo navrhuje zrušiť, zrušiť aj toto drobné obmedzenie, ale problém je, že, že niekedy sa poslanci ani nedozvedia o tom, že starosta uznesenie nepodpísal, no tak potom nemajú o čom hlasovať, nemajú čo prelomovať, a je dôležité, aby to bolo odôvodnené, lebo niekedy iba pozastavia a nepovedia prečo.
V. Veteška, podpredseda NR SR: (2003-12-03):
Nech sa páči.
Suja, Miroslav, poslanec NR SR (2023-05-10):
Ďakujem za slovo. No, pán Mičovský, škody vznikajú kvôli tomu, že sa znižujú poľovné plochy a vďaka vám a Budajovi sa tie plochy znižujú. Vďaka vám a Budajovi! A ja vám aj vysvetlím potom v rozprave prečo. Som zvedavý, ako to vysvetlíte. A teraz sa pýtam, vy ste tu spomínal tých dobrých poľnohospodárov, ktorí tu sami protestovali, perfektní ľudia. Áno, ja s tým súhlasím. A ako ste sa im odvďačil vy? Ja sa pýtam. Nomináciou Kyseľa, Bartošovej, 27-tisíc na šesť svíň, a vy máte tú drzosť povedať, že tí dobrí poľnohospodári nepýtali ani euro a váš štátny tajomník 27-tisíc?! Vy nemáte chrbtovú kosť sa sem postaviť a tu kázať o morálke, že ľudia nežiadajú dotácie a váš štátny tajomník na šesť svíň 27-tisíc?! (Reakcia z pléna.) Alebo nominant? Ja sa pýtam, čo ste vy urobil?! Vy ste povedal, že budete slabý minister, ak vybavíte menej ako jednu miliardu pre tých poľnohospodárov, lesníkov. A čo ste vybavil? Figu borovú! Ste sa dohodol s Budajom a všetko šlo ekoteroristom. A vďaka vášmu hlasu prešli pozemky pod správu ministerstva životného prostredia a znížili sa ďalšie poľovné plochy. Vďaka vášmu hlasu sa tam zakázalo ťažiť Lesom Slovenskej republiky, ale ekoteroristi od Budaja tam ťažia. Tak ako ste vy ako minister pomohol?! A vy máte tú drzosť sem prísť a tváriť sa ako nejaká morálna oná, autorita?! (Reakcia z pléna.) Starajte sa o seba, pani Zemanová, alebo čo ste! (Reakcia z pléna.) Vám sa nepáči robiť, aj tak ste tu nie celý deň. Pán predsedajúci, nech mi vrátia čas. Ale viete čo, ani nepotrebujem, lebo toto nevedia ani, ako majú hlasovať v SaS-ke, a idú sa tu ozývať.
Jurík, Beáta, poslankyňa NR SR (2024-01-24):
Ďakujem za slovo, pán predsedajúci. Pán poslanec Hlina, ja viem, že vy sa hlásite k pravici, a teda dúfam, že vás osobne teraz nesklamem, ale ja sa osobne považujem za sociálnu demokratku, ale poviem vám, že ja sa strašne hanbím povedať to, a vždy, keď sa ma niekto pýta, že tak ty si v PS, tak to sú vlastne, že liberáli, progresívci. Čo to je, pravica – ľavica? Tak ja sa hanbím odpovedať im, že ja som proste sociálna demokratka, len kvôli tomu, aby ma ľudia nejakým spôsobom nezačlenili do tejto skupiny vraj sociálnych demokratov. A to je podľa mňa strašne smutné, pretože oni doslova, ospravedlňujem sa, ale tak nočná hodina dovolí, oni doslova prznia to slovo sociálna demokracia, lebo toto sú všetko, len nie sociálni demokrati, pretože žiadny sociálny demokrat by nepovedal, že doručujeme adresnú pomoc chudobným aj bohatým. Jedine teda, že my zle chápeme to slovo adresná a že adresná znamená našim ľuďom, lebo tak v tom prípade to skutočne robia. A viete, sociálna demokracia nie je zlo ani sociálni demokrati nie sú zlo, zlo sú títo vraj sociálni demokrati. A, pán poslanec Hlina, ja mám extra rada vaše prejavy ešte takto večer o 22.00 hod. po celom dni faktických, pretože áno, my sme tu sedeli skutočne od deviatej ráno na rozdiel od pána predsedajúceho Pellegriniho a jeho tuto koaličných kolegov a kolegýň, a preto áno, považujeme za dosť únavné sedieť tu v noci, ale ak to je treba, tak akože kľudne, však povedal nám tu niekto, že my sme mladí, premotivovaní s pofigérnym vzdelaním, no tak tak môžme tu sedieť aj v noci, však v poriadku. A tuto kolegyňa Kosová ma rada pasuje za takú mladú, radikálnu, ktorá proste nestráca nádej a verí v tú zmenu, a napriek tomuto všetkému, čo tu predvádzajú a čoho sme súčasťou proti našej vôli, tak ja si nemyslím, že to je s touto krajinou stratené, pre toto všetko tu okolo nás, a preto vás prosím, nevzdávaj....
Danko, Andrej, podpredseda NR SR (2024-01-11):
Pán poslanec Šipoš.
Hrnčiar, Andrej, podpredseda NR SR (2017-09-19):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Kotleba.
Bugár, Béla, podpredseda NR SR (2019-01-31):
Na vystúpenie pani poslankyne s faktickými poznámkami šiesti. Pán poslanec Senko.
Pellegrini, Peter, podpredseda NR SR (2020-09-22):
S reakciou na faktické, pán poslanec Mazurek.
Hrnčiar, Andrej, podpredseda NR SR (2018-10-17):
Reakcia pán poslanec Heger.
Grendel, Gábor, podpredseda NR SR (2020-12-09):
Dávam teraz slovo spravodajcovi, ktorého určil navrhnutý gestorský výbor, ústavnoprávny výbor, pánovi poslancovi Ondrejovi Dostálovi.
Sulík, Richard, predseda NR SR (2010-12-01):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Uzatváram možnosť prihlásiť sa do rozpravy. Slovo má pán poslanec Matej.
Martvoň, Anton, poslanec NR SR (2013-01-29):
Ďakujem pekne. Pán poslanec Abrhan, nepochybne František Mikloško je kvalitný politik, aj veľmi významný človek, ale nemyslím si, že by mal chodiť zo siedmeho poschodia, teda zo siedmeho levelu, keď kandidoval na prezidenta Slovenskej republiky, znova naspäť dole, na piaty level, aby kandidoval na predsedu Ústavu pamäti národa. Zároveň je prírodovedec a nie historik, čiže myslím si, že on je kvalitný kandidát a veľký kandidát na prezidenta, nie na ÚPN.
Podmanický, Ján, poslanec NR SR (2014-02-11):
Zvolávam zasadnutie výboru pre sociálne veci v rokovacej miestnosti výboru o 12. hodine.
Žiga, Peter, podpredseda NR SR (2024-06-19):
Pán poslanec Pročko.
V. Novotný, poslanec: (2007-10-29):
Ale chcel by som podčiarknuť tú skutočnosť, že ako jediný mal odvahu z vládnej koalície vystúpiť v rozprave a vyjadriť svoj názor, čo si veľmi vážim. Chcem povedať, že, samozrejme, o jeho návrhu uznesenia budeme hlasovať v záverečnom hlasovaní. Moja jediná poznámka je, že myslím si, že plénum Národnej rady môže byť trošku odvážnejšie vo vzťahu k vláde, lebo zhodnotiť petíciu slovami, že to berieme na vedomie, znamená, že keby sme neschválili žiadne uznesenie, tak tým, že sme si to vypočuli, to berieme na vedomie, lebo všetci, ktorí sme tu pri vedomí, podľa Glasgow Coma Scale, máme 14 – 15 bodov, tak to berieme na vedomie, lebo sme to počuli. Takže myslím si, že malo by nasledovať nejaké odporúčanie vláde, nech to odporúčanie je akékoľvek. Môže byť aj také, aby sa tým vláda nezaoberala z vášho pohľadu, lebo je irelevantné, sú žiadosti, petície, keď sa vám to tak páči. Ale nejaké odporúčanie vláde by Národná rada mala prijať. Chcem vás informovať, že aj v predchádzajúcom období poslanci vládnej koalície využívali takéto uznesenia Národnej rady, aby dávali často veľmi štipľavé odkazy a uznesenia vláde Slovenskej republiky, ktorá sa tým musela zaoberať, lebo je podriadená vláda parlamentu, a nie parlament vláde. To by si mala uvedomiť aj vládna koalícia a podľa toho by sa mala správať. Ďakujem pekne.
Borec, Tomáš, minister spravodlivosti SR (2013-10-18):
Ďakujem pekne za slovo. Chcem sa poďakovať za predložené návrhy, ktoré tu boli doručené, aj keď teda do druhého čítania neskoro, ale napriek tomu veľmi k veci. Ja si dovolím povedať, že oba návrhy, ktoré predložila, teraz, samozrejme, nehovorím o návrhu pani poslankyne Kučerovej, s ktorým sa stotožňujem. Hovorím o návrhu pani poslankyne Vittekovej a zároveň aj pána poslanca Poliačika, keďže riešia tú istú vec. Akurát ten návrh pani poslankyne Vittekovej ide ďalej a myslím si, že aj teda komplexnejšie spracúva ten problém. Nechcem to opakovať, myslím si, že je to jasné. Tie návrhy máte k dispozícii. Takže ja sa prikláňam potom, aby bol podporený a schválený návrh pani poslankyne Vittekovej. Ďakujem veľmi pekne.
Bugár, Béla, podpredseda NR SR (2018-05-23):
Pani poslankyňa Verešová.
Blanár, Juraj, poslanec NR SR (2011-10-19):
Ďakujem. Pán poslanec Kaník, presne ste pomenovali to, čo neustále popisujeme. Hovoríme, aký je cestovný ruch významný pre Slovensko, významný práve pre oblasti, ktoré možno trpia vysokou nezamestnanosťou, pretože sú to väčšinou horské oblasti, kde môžeme najviac poskytovať cestovný ruch. A preto dôraz na podporu cestovného ruchu by sme mali naozaj klásť aj v čase, keď možno nie celkom je priaznivá situácia finančná, pretože každé vynaložené euro do cestovného ruchu sa nám vráti dvoj- alebo trojnásobne. To dnes vedia už všetci nielen tí, ktorí poskytujú cestovný ruch, ale aj tí, ktorí ho pozorujú, a predovšetkým ekonómovia. A toto by mal byť predovšetkým úmysel spoločný. A preto ma mrzí že práve tú časť, ktorá sa týkala podpory zo strany ministerstva, resp. štátneho rozpočtu pre rôzne produkty marketingové, viete, o čom hovorím, sú to skipasy rôzne regionálne a tak ďalej a tak ďalej alebo produkty, ktoré významne napomáhajú prilákať predovšetkým zahraničných turistov, tak tú sa nedarí riešiť, lebo dnes je to v pozícii iba fakultatívnej a ministerstvo sa môže a nemusí rozhodnúť napriek tomu, že títo poskytovatelia pripravia množstvo produktov. A oni už aj pripravili tie, ktoré dnes už fungujú a naozaj prinášajú efekt. Ale toto by mohlo omnoho viacej naštartovať cestovný ruch. Takže musím skonštatovať, že veľmi sa nepohneme s cestovným ruchom, pokým naozaj vláda nebude aktívne prispievať na podporu pre samosprávy a pre všetkých poskytovateľov cestovného ruchu.
B. Bugár, podpredseda NR SR: (2003-09-09):
Pán poslanec Krajči, chcem vás upozorniť na jednu vec. Nemali by sme zabúdať, čo sme prijali pred dvoma rokmi. Vy hovoríte o tom, že prečo sa nestaráme o menšie, početne menšie menšiny, prečo neotvárame pre Rómov univerzitu povedzme na východe. Tak si prečítajte Európsku chartu regionálnych a menšinových jazykov, kde pre každú menšinu, a za to ste hlasovali aj vy, pre každú menšinu je tam vytvorený určitý rámec. Ten rámec nevznikal preto, lebo si niekto takto buchol na brucho a povedal, že takto to bude, ale preto, lebo sa skúmali početné možnosti, to znamená, či daná menšina by početne zvládla povedzme univerzitu alebo hocijakú školu a, samozrejme, aj odborné možnosti. Takže bolo by dobré, keby sme nezabúdali na také veci, ktoré sme nedávno prijali práve my tu v Národnej rade Slovenskej republiky. Z. Martináková, podpredsedníčka NR SR: Pán poslanec Mikolaj faktická poznámka.
Ďuriš Nicholsonová, Lucia, podpredsedníčka NR SR (2017-12-13):
Áno, registrujem. Teraz poprosím spravodajcu z navrhnutého gestorského výboru pre vzdelávanie, vedu, mládež a šport pána poslanca Sopka, aby predniesol spravodajskú informáciu k tomuto bodu.
Kučerová, Viera, poslankyňa NR SR (2015-06-25):
Ďakujem. Vážená pani presedajúca, vážené panie poslankyne, páni poslanci, dovoľte aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacieho poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, ktorý navrhol aj ako gestorský výbor, s tým, aby gestorský výbor prerokoval návrh zákona do 11. septembra 2015. Zo znenia uvedeného návrhu zákona je aj zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona v gestorskom výbore v zmysle uvedeného rozhodnutia predsedu Národnej rady. Pani predsedajúca, prosím, otvorte rozpravu. Ďakujem.
Žiga, Peter, podpredseda NR SR (2024-05-02):
Na vaše vystúpenie evidujem 14 faktických poznámok, ako prvá pani poslankyňa Bittó Cigániková.
Žitňanská, Jana, poslankyňa NR SR (2022-10-05):
Hlasovali sme o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Podmanický, Ján, poslanec NR SR (2011-06-01):
Ďakujem pekne. Pán poslanec, niekoľkokrát ste použili slovný zvrat, že zúrivé útoky ficovskej opozície. No, pán poslanec, ak je tu niekto zúrivý, tak ste to zrejme vy, lebo musím povedať, že trocha ma prebudilo to vaše vystúpenie, ako ste tu nadskakovali a vykrikovali. Pán poslanec, je to už troška anachronizmus. Nie sme ani v roku 1968, ani v roku 1989, ani v roku 1998. Sme v demokratickej spoločnosti, kde ľudia v demokratických voľbách nejako rozhodujú. Ja chápem, že ste nervózny z toho vývoja, aj ľudskej obľúbenosti a priazne, a ste možno nervózny z toho, že už dvadsať rokov neviete nejakým legitímnym spôsobom získať si verejnú priazeň a uspieť vo voľbách. A tak ste sa uchýlili k takému malému podvodíku, že na chrbte inej strany ste sa dostali do parlamentu. Takže, ak náš predseda hovorí o tom, že vláda Ivety Radičovej a konkrétne Iveta Radičová podviedla ľudí, no tak myslel napr. jej vehementné slová pred voľbami o tom, že nebude privatizovať, a jej obhajovanie privatizácie po voľbách. Ale napokon, nie je to nič nové. Už v roku 1998 Mikuláš Dzurinda veľmi vehementne sľuboval dvojnásobné platy, potom, samozrejme, svoj sľub nedodržal a tváril sa, že je všetko v poriadku. Ale vy, pán poslanec, ak sa tvárite, že ste čistý, slušný, demokratický, tak vysvetlite ľuďom ten podvod vo voľbách, keď ste sa naozaj na chrbte inej strany dostali do parlamentu. Ja na vašom mieste, ak by som mal akú-takú česť, tak by som tíško sedel na svojom mieste a hanbil by som sa.
Hrnčiar, Andrej, podpredseda NR SR (2020-02-20):
Pán poslanec, uplynul už limit desaťminútový.
Ďuriš Nicholsonová, Lucia, podpredsedníčka NR SR (2018-10-18):
Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Adamčíkovi. Nech sa páči.
Senko, Ján, poslanec NR SR (2014-01-31):
Hlasovali sme o všetkých pozmeňujúcich návrhoch návrhu zákona. Keďže mám splnomocnenie gestorského výboru, dajte hlasovať o postúpení návrhu zákona do tretieho čítania.
Blaha, Ľuboš, podpredseda NR SR (2023-12-14):
Pán poslanec Ján Hargaš.
Riapošová, Bibiána, poslankyňa NR SR (2014-09-18):
Ďakujem pekne za slovo. Vážené panie podpredsedníčky Národnej rady, milé kolegyne, kolegovia, v súlade s § 73 zákona o rokovacom poriadku som bola určená výborom Národnej rady pre vzdelávanie, vedu, mládež a šport za spravodajkyňu k uvedenému zákonu (tlač 1140). Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Ďakujem, skončila som. Pani predsedajúca, prosím, otvorte rozpravu.
Maďarič, Marek, poslanec NR SR (2010-11-30):
Ďakujem pekne. Pán poslanec, v úvode svojho vystúpenia si zmienil aj rokovanie o tomto návrhu zákona vo výbore. A správne si pripomenul, že v prvom čítaní sme zaujali veľmi jasný postoj k zákonu ako k celku. A tam určite nebol priestor na debatu o konkrétnych pozmeňujúcich návrhoch. Keď sa rokovalo o zákone vo výbore a o jeho posunutí do druhého čítania, tak poslanci opozície boli na tomto výbore, boli pripravení diskutovať, nepripravení boli poslanci koalície, pretože na tomto výbore nepredložili týchto 28 pozmeňujúcich návrhov. Samozrejme, je už takým nejakým vrcholom, keď majú poslanci o týchto 28 návrhoch hlasovať spoločne, je to veľmi široká zmes od legislatívnych zmien až po zásadné. Nám opozičným by to mohlo byť jedno, ale tí koaliční sú postavení do takej trošku ponižujúcej polohy buď – alebo. Povšimol som si, že pod týmto návrhom týchto 28 pozmeňujúcich návrhov nie sú podpísaní poslanci KDH. Ale verím, že pán poslanec Abrhan nás oboznámi s postojom KDH. Verím tomu aj preto, lebo vidím, že veľmi často počas rokovania chodí k pultíku, kde sedí pán minister. Takže verím, že sa dočkám toho, pán poslanec. Ďakujem pekne. (Smiech v sále a výkriky.)
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 3 proti, 65 sa zdržalo, 1 nehlasoval. Bod 5 spoločnej správy sme schválili.
Šeliga, Juraj, poslanec NR SR (2022-09-27):
Ďakujem veľmi pekne. To, čo navrhujeme s pánom poslancom Kremským a ďalšími, je naozaj ústavná poistka, pretože ide o výrazný zásah do trhu. Myslím si, že to je správne a že tých 180 dní naozaj zvyšuje aj legitimitu vyhlásenia toho núdzového stavu a chráni Slovenskú republiku pred prípadnými arbitrážami. A čo sa týka poznámok tu môjho pána kolegu Gyimesiho, tak my sme súčasťou jednotného trhu. Z toho benefitujeme a, opakujem, ja verím tomu, že príde riešenie, na ktorom aj minister Hirman a ďalší pracujú tak, aby sa udržala jednota Únie a aby občania cítili, že štát im pomáha. Ale neexistuje, neexistuje riešenie, že jednoducho štát zadotuje všetko. Ani tento zákon, ktorý tu je, hoc by ten núdzový stav platil rok, že by sme ho predložili, Slovenská republika si nevie dovoliť zaplatiť všetko. Bodka. Bodka. A čo sa týka vašich poznámok, pán poslanec Gyimesi, o tom, kde môj prejav bol písaný alebo nebol písaný, za prvé hovoril som z hlavy a za druhé takéto reči mal po vražde Jána a Martiny Robert Fico. Je to úplne trápne od vás! Opakujem, cesta je, a v tom držím aj v štvrtok, aj v piatok ministrovi palce, dohodnúť sa v Európe. Toto je atómový kufrík, máme ho, je nachystaný, ale nie je to všeliek. Lebo keď raz niekde hodíte atómovku, potom tam už zemiaky nezasadíte. Ďakujem pekne.
Viskupič, Jozef, poslanec NR SR (2015-05-27):
Ďakujem. Možno predbiehame vývoj, lebo ja zatiaľ pána predsedu vlády vidím tu. (Prerušenie vystúpenia predsedajúcou.)
P. Hrušovský, predseda NR SR: (2003-02-25):
Nech sa páči, zapnite pána poslanca. K. Džupa, poslanec: Budem veľmi rád, pán poslanec, keď prijmete pozvanie na naše programové konferencie, pretože dve minúty na takú závažnú otázku vyložene nestačia. Aby som sa mohol vyhnúť alebo vyhol by som sa tým nejakému povrchnému alebo skoro plytkému vyjadreniu.
Mikuš, Jozef, poslanec NR SR (2015-05-07):
Ďakujem. Pani podpredsedníčka, chcel by som oznámiť, že hlasovanie č. 57 o Vyhlásení Národnej rady k 70. výročiu skončenia druhej svetovej vojny, ma hlasovacie zariadenie vykázalo, že som nehlasoval. Chcel by som do protokolu zaznamenať, že som hlasoval za.
Chren, Martin, poslanec NR SR (2014-11-08):
Ďakujem veľmi pekne, ďakujem aj za tie reakcie. Možno len poviem, pán Bublavý, áno, priznal som, že premiér konal, ale zase som aj povedal, že myslím si, že ešte to nestačilo. Ale prestaňme, nie Ivan Mikloš, nie premiér, skúsme naozaj preklopiť tú debatu na to, že ako z toho von, ako to vyriešiť a čo môžeme urobiť pre zlepšenie života občanov našej krajiny a čo môžeme urobiť, aby sa žiadna takáto situácia – ani daňový úrad, ani predražené cétečko v Piešťanoch a ďalšie predražené nákupy – už nikdy na Slovensku nezopakovali. Ďakujem.
Grendel, Gábor, podpredseda NR SR (2020-09-24):
Otváram rozpravu, do ktorej som dostal jednu písomnú prihlášku za poslanecký klub SMER – SD od pána Borisa Suska. Ale ako prvá sa prihlásila pani navrhovateľka, takže nech sa páči, pani Zemanová.
Danko, Andrej, predseda NR SR (2016-10-26):
Ďakujem. Pán poslanec Ondrej Dostál.
Figeľ, Ján, podpredseda NR SR (2013-06-19):
Chcete reagovať? Nech sa páči, pán Sulík.
Baška, Jaroslav, poslanec NR SR (2014-12-10):
Podobne, kolegovia a členovia výboru pre obranu a bezpečnosť, zajtra o 13.00 bude rokovanie výboru týkajúce sa odvolávania pána ministra Počiatka. Akonáhle skončíme s týmto bodom, budeme pokračovať s ďalším, práve k tej tlači 1327. Ďakujem veľmi pekne.
Kazda, Radovan, poslanec NR SR (2021-09-17):
Ďakujem. Vážené pani poslankyne, páni poslanci, my sme v procese od prvého čítania do druhého čítania ešte dolaďovali niektoré paragrafové znenie tohto návrhu zákona. Rokovali sme aj s ministerstvom životného prostredia, takisto s ministerstvom hospodárstva a aj so spoločnosťou JES, takže a následne sme ešte zohľadňovali aj pripomienky, samozrejme, legislatívcov. Z tohto vznikol pozmeňujúci návrh, v ktorom, predovšetkým sú v ňom teda zohľadnené legislatívne, legislatívno-technické úpravy a s výnimkou teda bodu, bodu, v ktorom, v ktorom vlastne sa pridáva do zákona o posudzovaní vplyvov na životné prostredie paragraf, jeho cieľom je, v bode 1 sa navrhuje zakotvenie oprávnenia pre ministerstvo, aby vyhodnotilo súlad dokumentácie s aktuálnym stavom. Takže tento pozmeňovací návrh by som v tomto momente chcel tu prečítať. Je to pozmeňovací návrh s pätnástimi podpismi. (Prerušenie vystúpenia predsedajúcim.)
Bugár, Béla, podpredseda NR SR (2016-09-06):
Vyhlasujem rozpravu o tomto bode programu za skončenú. Pán minister, nech sa páči, môžete zaujať stanovisko.
Grendel, Gábor, podpredseda NR SR (2022-03-23):
Ďakujem pekne. Záverečné slovo, pani spravodajkyňa? Nie. Prerušujem rokovanie o tomto bode programu. Nasledujúcim bodom je prvé čítanie o návrhu poslanca Tomáša Valáška na vydanie zákona, ktorým sa mení a dopĺňa zákon č. 153/2001 o prokuratúre v znení neskorších predpisov. Návrh zákona má parlamentnú tlač 890. Návrh na jeho pridelenie na prerokovanie výborom je v rozhodnutí č. 922. Dávam slovo poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov , tlač 890.)
Hrnčiar, Andrej, podpredseda NR SR (2017-05-18):
Pani poslankyňa Remišová.
J. Chrbet, poslanec: (2007-03-27):
Podľa platných hlasovacích lístkov overovatelia zistili, že za - Stanislav Beňo: za 74, proti 19, zdržalo sa 20, - Miroslava Čutková: za 76, proti 19, zdržalo sa 18, - Vladimír Kitta: za 75, proti 20, zdržalo sa 18, - Vojtech Leffler: za 75, proti 18, zdržalo sa 20, - Ladislav Lóška: za 75, proti 19, zdržalo sa 19, - Jozef Martišík: za 74, proti 21, zdržalo sa 18, - Katarína Ondrejáková: za 75, proti 21, zdržalo sa 17, - Anna Pikulová: za 75, proti 20, zdržalo sa 18, - Ladislav Tomčovčík: za 75, proti 20, zdržalo sa 18, - František Vavrač: za 75, proti 21, zdržalo sa 17, - Ľuboslava Vendrinská: za 74, proti 20, zdržalo sa 19. Na voľbu kandidátov na sudcov disciplinárneho súdu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za kandidátov na sudcov disciplinárneho súdu zvolení Miroslava Čutková, Vladimír Kitta, Vojtech Leffler, Ladislav Lóška, Katarína Ondrejáková, Anna Pikulová, Ladislav Tomčovčík, František Vavrač, Stanislav Beňo, Jozef Martišík a Ľuboslava Vendrinská.
Kondrót, Maroš, poslanec NR SR (2013-12-12):
Ďakujem pekne, pani predsedajúca. Ďakujem pekne, pán minister, ja som spokojný s odpoveďou na otázku, ktorú som položil. Zostáva mi len zablahoželať ministerstvu a pánu ministrovi, za výsledky, ktoré sa dosiahli pri čerpaní eurofondov a pri nových projektoch, ktoré zodpovedajú v rámci otázky aj vašej odpovedi. Tak sa teším na zvýšenú kvalitu služieb a na nárast cestujúcich v slovenských vlakoch. Ďakujem pekne.
Laššáková, Jana, podpredsedníčka NR SR (2012-10-24):
Ďakujem, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre financie a rozpočet, poslancovi Jaroslavovi Demianovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Nicholsonová, Lucia, poslankyňa NR SR (2013-12-17):
Ďakujem za slovo. Pri tom, pri tej ďalšej osobe so zdravotníckeho personálu chcem povedať, že ak by to on nechcel urobiť, že by, že by nechcel byť na, participovať na tom podpise toho informovaného súhlasu, tak môže si uplatniť výhradu svedomia, tak isto ako pri interrupciách. Hovoríš, že chceš nabádať, aby ľudia nepodstupovali sterilizácie. Tie sterilizácie sa dejú aj dnes, choď a nabádaj, Štefan, aj keby prešiel tento návrh, aj potom choď a nabádaj ľudí, aby nešli na tie sterilizácie! Máš na to plné právo, ale daj tým ľuďom možnosť! Dnes tú možnosť nemajú. Ten návrh predložím toľkokrát, koľkokrát to bude potrebné, kým sa nenájde niekto iný, kto predloží niečo rozumnejšie, za čo by som mohla zdvihnúť ruku, tak, aby to túto situáciu upokojilo a vyriešilo. A strašne pekne aj tebe ďakujem teda, že mi želáš to nebo, ja toľko neba si ani nezaslúžim, a ďakujem aj za tú prednášku o mojej plodnosti, ktorá patrí k mojej ženskosti. Ja ti sľubujem, že na oplátku ťa naučím čítať s porozumením dôvodové správy, lebo môj návrh nie je o interrupciách, nie je ani o umelom oplodnení, ani o vnútromaternicovom teliesku, a tomu si venoval podstatnú časť svojho prejavu. Ďakujem.
Grendel, Gábor, podpredseda NR SR (2022-03-22):
Pán poslanec, chcem sa vás opýtať, zhruba na koľko to máte ešte?
Laššáková, Jana, podpredsedníčka NR SR (2013-10-24):
Panie poslankyne, páni poslanci, budeme ďalej pokračovať vystúpením pána poslanca Novotného. Nech sa páči, pán poslanec, ale poprosím ešte chvíľku. Poprosím pána spravodajcu a pána ministra, aby zaujali miesto, pán minister miesto pre navrhovateľov, pán spravodajca je tu. Chvíľočku. (Pauza pre neprítomnosť predkladateľa.) Pán minister Richter, poprosím vás, aby ste prišli do rokovacej miestnosti, aby sme mohli pokračovať v prerokovaní vládneho návrhu zákona. (Pauza pre neprítomnosť predkladateľa.) Tak chvíľočku, pán poslanec, ja som už začala. Pán minister je určite, je v priestoroch, takže. (Pauza.) Dobre. Takže pán minister je už tu. Nech sa páči, pán poslanec, máte slovo.
Kotleba, Marian, poslanec NR SR (2016-10-20):
Pán poslanec Krajniak, pýtali ste sa opakovane ministerky spravodlivosti, v tomto prípade asi skôr ministerky svojvôle, že či vás bude stíhať za to, že máte nejaký názor. Ja si myslím, že kľudne by vás aj všetkých stíhali za to tak, ako stíhali mňa len za to, že som povedal, že odstránim nespravodlivé zvýhodňovanie nielen cigánskych parazitov pred slušnými ľuďmi, a dodnes pani ministerka zjavne nevie prežiť, že jej dovolanie, ktoré ako ministerka spravodlivosti podala na Najvyšší súd, na Najvyššom súde neprešlo. Takže ona vám asi neodpovedala, ale ja vám teda viem dať odpoveď z praxe, že áno, oni si ten zákon vyrábajú na to, aby ho mohli použiť a stíhať všetkých, všetkých ľudí, ktorí sa nebudú ani po účinnosti tohto zákona báť povedať pravdu. Ďakujem.
Jurinová, Erika, podpredsedníčka NR SR (2014-09-16):
Ďakujem, pán minister. Dávam slovo spravodajkyni pani poslankyni Eve Hufkovej, ktorú určil navrhnutý gestorský výbor, pre financie a rozpočet, aby podala správu o rokovaní. Nech sa páči.
Šeliga, Juraj, podpredseda NR SR (2020-05-14):
Panie poslankyne, páni poslanci, budeme pokračovať v prerušenom rokovaní o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov. (Ruch v sále.) Poprosím vás, páni poslanci, panie poslankyne, ak chcete debatovať, aby ste išli mimo rokovaciu sálu, aby sme mohli pokračovať v rokovaní. (Odmlčanie sa rečníka.) Dobre. Tento vládny návrh je po tlačou 97 a výsledky rokovania výborov sú 97a. A teraz poprosím pána podpredsedu vlády pána Holého, aby tento vládny návrh zákona odôvodnil. Nech sa páči, pán podpredseda, máte slovo. (Rokovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 97.)
Hrušovský, Pavol, podpredseda NR SR (2010-09-07):
Ďakujem, pán poslanec. Prosím, zaujmite miesto pre spravodajcov. Otváram rozpravu o predloženom a prerokovávanom vládnom návrhu zákona. Chcem informovať, že písomné prihlášky do rozpravy som nedostal, preto sa pýtam pánov poslancov, či sa chce niekto prihlásiť do rozpravy ústne. Konštatujem, že nie je to tak, preto vyhlasujem rozpravu o tomto bode programu za skončenú. Ďakujem pánovi podpredsedovi vlády za uvedenie vládnych návrhov zákonov aj tých, ktorých predkladateľom bol z poverenia vlády za ministra hospodárstva pána Miškova, pánovi spoločnému spravodajcovi. Budeme pokračovať v rokovaní o ďalšom bode programu tlačou 54 a poprosím pani ministerku spravodlivosti Luciu Žitňanskú, aby uviedla vládny návrh zákona, ktorým sa mení a dopĺňa zákon o organizácii činnosti vlády a organizácii ústredných orgánov štátnej správy. Pani ministerka, nech sa páči, máte slovo (Rokovanie o vládnom návrhu zákona, ktorým sa mení a dopĺňa zákon č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 54.)
Bugár, Béla, podpredseda NR SR (2019-06-27):
Nech sa páči, pán poslanec Fecko, môžte reagovať na faktické.
P. Paška, predseda NR SR: (2007-06-20):
(Hlasovanie.) 141 prítomných, 140 bolo za, 1 nehlasoval. Konštatujem, že sme schválili tieto body zo spoločnej správy. Ďalej.
Procházka, Radoslav, poslanec NR SR (2011-12-14):
Pán predseda, pravdepodobne ste odpovedali na moju otázku, chcel som sa spýtať alebo dať do pozornosti, že tie pozmeňovacie návrhy, najskôr musí byť schválené skrátenie lehoty, ale tým, že sme v skrátenom legislatívnom konaní, tak je to vyriešené. Prepáčte, všetci.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 132 prítomných, 1 za, 1 proti, 130 sa zdržalo. Návrh sme neschválili.
Beblavý, Miroslav, poslanec NR SR (2011-07-06):
Ďakujem pekne. Vážené kolegyne, vážení kolegovia, dovoľte, aby som predniesol pozmeňujúci návrh k tomuto vládnemu návrhu zákona. Najprv si ho dovolím prečítať, potom odôvodniť. Bod 1. V § 6 sa za odsek 5 vkladá nový odsek 6, ktorý znie: „(6) Komisia má najmenej troch členov. Člen komisie alebo jemu blízka osoba, odkaz pod čiarou 11a), nesmie byť po a) starostom obce, ktorá je žiadateľom, po b) poslancom obecného zastupiteľstva obce, ktorá je žiadateľom, po c) členom štatutárneho orgánu rozpočtovej organizácie alebo príspevkovej organizácie zriadenej obcou, ktorá je žiadateľom, po d) zamestnancom obce, ktorá je žiadateľom. Doterajšie odseky 6 až 8 sa označujú ako odseky. 7 až 9.“ Poznámka pod čiarou k odkazu 11 a) znie: „11a) §116 a 117 Občianskeho zákonníka.“ Bod 2. V § 8 odsek 2 sa písm. c) nahrádza novým písmenom, ktoré znie: „c) najmenej dva mesiace pred termínom predkladania žiadostí výzvu na predkladanie žiadostí, ktorá obsahuje najmä: po prvé, formulovanie žiadosti v elektronickej podobe, po druhé, disponibilný objem zdrojov na danú výzvu, po tretie, najvyššiu a najnižšiu výšku jednej dotácie, po štvrté, spôsob odstraňovania formálnych nedostatkov v žiadosti, po piate, časový harmonogram vyhodnocovania žiadostí a po šieste, zloženie komisie.“. Ďakujem. Teraz odôvodnenie: Tento návrh predkladám k zákonu, tak ako k mnohým iným zákonom som predtým buď ja, alebo niektorí kolegovia predkladali pozmeňovacie návrhy, ktoré sa týkajú poskytovania dotácií. Treba povedať, že tento návrh je preto pomerne krátky, lebo ten návrh zákona už takmer vo všetkom spĺňa tie štandardné prvky, na ktorých sa aj vláda dohodla. A je v tomto, musím povedať, významným pokrokom oproti niektorým predchádzajúcim zákonom, návrhom, ktoré sme tu mali. Napriek tomu navrhujem doplniť len dve veci. Jedna je, aby členmi tej komisie, ktorá má vyhodnocovať žiadostí obcí o dotáciu, nemohli byť ľudia z obce, ktorá je žiadateľom, čo si myslím, že asi je pomerne logické. A samozrejme, ľudia z iných obcí tam byť môžu. A ten druhý návrh je určitý zoznam informácií, ktoré treba zverejňovať. Navrhujem dať o oboch bodoch hlasovať osobitne, pre prípad teda, že by o jednom z nich ešte bolo treba viesť nejakú diskusiu, aby sa navzájom neblokovali. Ďakujem pekne.
Kiššová, Jana, poslankyňa NR SR (2015-04-22):
Ďakujem veľmi pekne za slovo. Ja by som chcela reagovať na jednu poznámku pána Lipšica z úvodu vášho vystúpenia. Vy ste vyslovili kritiku s tým, že sa tu v zmysle zákona odvádza, a teda odvádzajú ho banky, akýsi odvod bankový a tieto peniaze, ktoré sú tuto, na tomto, v tomto fonde alebo proste tie peniaze, ktoré sú v zmysle tohto naakumulované, majú byť dnes použité na niečo úplne iné, napriek tomu, že zo zákona boli kumulované na úplne iný účel. Toto je podľa mňa veľmi zvrátený postup a precedens a opakuje sa vo vládnom návrhu ešte raz, ešte raz sa opakuje. Konkrétne v tom, že dlžníci alebo dlžníkovi, ktorému bolo zamietnuté konkurzné konanie pre nedostatok majetku, tak odmenu na výdavky predbežného správcu má platiť Sociálna poisťovňa z garančného fondu. Toto je opäť pokrivené pravidlo, kedy Sociálna poisťovňa, do Sociálnej poisťovne sú vyberané odvody od zamestnancov, zamestnávateľov a tieto peniaze majú nejaký konkrétny účel. Konkrétne v garančnom fonde je to, ten účel je uspokojovanie nárokov z pracovnoprávnych vzťahov v dôsledku platobnej neschopnosti zamestnávateľa. A teraz vy prídete a vládnym návrhom zákona poviete, že tie peniaze, ktoré tuto odvádzali zamestnávatelia na nejaký účel, my teraz posunieme na úplne iný účel. A ten účel je zase len platenie poplatkov za niekoho, za súkromnú firmu. Toto je jednoducho pokrivené pravidlo. Ďakujem.
Pčolinský, Peter, podpredseda NR SR (2023-02-14):
Poprosím teraz spravodajcu, ktorého určil gestorský výbor pre sociálne veci, poslanca Petra Cmoreja.
Vons, Peter, poslanec NR SR (2021-09-16):
Ďakujem, pán predsedajúci, aj ostatným za pochopenie a ospravedlňujeme sa. Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších prepisov a ktorým sa menia niektoré zákony, tlač 539, v druhom čítaní. Národná rada Slovenskej republiky uznesením č. 859 z 29. júna 2021 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárskej záležitosti. Určila zároveň Výbor Národnej rady pre hospodárske záležitosti ako gestorský výbor a lehoty na prerokovanie predmetného návrhu, vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučil Národnej rade Slovenskej republiky schváliť ústavnoprávny výbor uznesením č. 320 z 9. septembra 2021 a výbor pre hospodárske záležitosti uznesením č. 200 zo 14. septembra 2021. Z uznesení výborov Národnej rady Slovenskej republiky uvedených pod bodom III tejto správy vyplývajú tri pozmeňujúce a doplňujúce návrhy. Gestorský výbor odporúča, odporúča hlasovať o bodoch 1 až 3 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uneseniach uvedených pod bodom III tejto správy a stanoviskách poslancov gestorského výboru vyjadrených v rozprave k tomuto návrhu a odporúča Národnej rady (rade, pozn. red.) Slovenskej republike (republiky, pozn. red.) uvedený vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 201 zo 16. septembra 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Na záver chcem ešte uviesť, že hlasovanie o tomto zákone bude po odsúhlasení alebo pri hlasovaní tlače 555. Pán predsedajúci, prosím, otvorte rozpravu.
Paška, Pavol, predseda NR SR (2013-09-19):
Ďakujem. Čiže zaznel návrh, aby sme prerušili rokovanie a dali tento návrh do výboru a rokovali vo výbore a až potom ako v lehote, ktorá bola navrhnutá, výbor prerokuje, sme sa opäť tento návrh, aby sme sa vrátili v druhom čítaní do rozpravy. Budeme hlasovať o tomto návrhu. (Hlasovanie.) 94 prítomných, 88 za, 6 nehlasovali. Tento návrh sme schválili. Prerušujem rokovanie o tomto bode programu. A poprosím potom pána predsedu ústavnoprávneho výboru, ako aj členov, aby sa zišli v určenej lehote a prerokovali tento návrh. Akonáhle dostanem uznesenie, výsledky z prerokovania vo výbore, opäť navrhnem pokračovať v prerušenej rozprave. Ďakujem pekne. Budeme teraz pokračovať prvým čítaním o návrhu pánov poslancov Júliusa Brocku, Alojza Přidala a Mariána Kvasničku na vydanie zákona č. 595 o dani z príjmov, je to tlač 627. Poprosím pána navrhovateľa, pána poslanca Júliusa Brocku. (Striedanie predsedajúcich.) (Rokovanie o návrhu poslancov Národnej rady Slovenskej republiky Júliusa Brocku, Alojza Přidala a Mariána Kvasničku na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov , tlač 627.)
Hort, Milan, podpredseda NR SR (2011-10-18):
S faktickou poznámkou sa prihlásil jediný, pán poslanec Július Brocka. Uzatváram možnosť prihlásiť sa s faktickou poznámkou. Nech sa páči.
Mihál, Jozef, poslanec NR SR (2016-06-16):
Áno, ďakujem všetkým kolegyniam a kolegom za ich faktické poznámky, ktoré obohatili určite túto diskusiu. Pán kolega poslanec Budaj, áno, jednoducho tu ide o problém takzvaných starodôchodcov, ktorí sú pri súčasnom nastavení zákona poškodení, pretože sa im tá ďalšia odpracovaná doba nezapočítala, nespravodlivo, nemajú vyššie dôchodky napriek tomu, že platili ďalšie a ďalšie vyššie odvody. Čiže v tomto treba urobiť poriadok a my sme tí, ktorí to urobiť môžu. Nikto iný to urobiť nemôže. Preto vyzývam na zodpovednosť skutočne všetkých 150 poslancov, aby si to uvedomili. Pán poslanec Pčolinský, ja, bohužiaľ, nepoznám tie presné čísla. Snažil som sa to naštudovať pred vstúpením do rozpravy, ale nejako som sa k tomuto až neprepracoval. Nepochybujem, že pani predkladateľka, ktorá ešte chce vystúpiť, vám tento rozmer vysvetlí miesto mňa. Takže prepáčte mi to. A na záver chcem ešte raz poďakovať všetkým autorkám tohto návrhu zákona a ešte raz chcem poprosiť všetkých 150 poslancov, ale aj tých, ktorí sedia niekde teraz na ministerstve práce, sociálnych vecí a rodiny a možno počúvajú alebo budú počúvať túto diskusiu, prosím vás, nezameťte tento návrh pod koberec. Je to veľmi dôležitý návrh, ktorým vieme vyriešiť časť problémov zdedených z roku 2004 v podobe takzvaných starodôchodcov, ktorí pracovali, platili odvody. Zaslúžia si, zaslúžia si ten vyšší dôchodok. Prosím vás, zamyslite sa veľmi zodpovedne nad tým. Ďakujem.
Mičovský, Ján, poslanec NR SR (2015-02-05):
Ďakujem za slovo, vážená pani podpredsedníčka Národnej rady, vážení členovia vlády Slovenskej republiky, kolegyne, kolegovia, vážení občania, moja interpelácia je adresovaná pánovi ministrovi školstva Draxlerovi a myslím si, že je takou nádejnou interpeláciou, kde verím, že dostanem pozitívnu odpoveď. Týka sa to toho, že pán minister po svojom predchodcovi, dnešnom predsedovi Národnej rady pánovi Pellegrinim zdedil celkom zaujímavý rozpracovaný projekt, ktorý sa týka nasledovného. Dohodli sa tri strany rokovacie, nie politické, a to predseda Dozornej rady štátneho podniku Lesov Slovenskej republiky, pán riaditeľ Čiernohronskej lesnej železnice Aleš Bílek, človek, ktorému slovenská história lesnícka vďačí za to, že naozaj urobil za posledných 20 rokov veľa užitočných krokov pre zachovanie tejto technickej pamiatky a pre jej trvalú prevádzku, a vtedajší pán minister školstva Pellegrini dohodli sa na tom, že pre tento rok spustia zaujímavý program, že umožnia všetkým žiakom Slovenskej republiky, teda zo škôl, najmä zo základných, návštevu lesníckeho skanzenu vo Vydrovskej doline a inšpirovali ho k tomu aj myšlienka, že keďže teda železnice vlakov Slovenskej republiky sú už bezplatné pre žiakov, bola by škoda nevyužiť tento fakt na to, aby sa žiaci so všetkých kútov Slovenska dostali do Chvatimechu, kde začína lesná železnica prevádzkyschopná, a že im umožnia presadnúť na tejto malej zastávke, ale známej na lesný vláčik, ktorý ich dovezie až do lesníckeho skanzenu, do kultového miesta Slovenského lesníctva, ktoré umožňuje spoznať hodnoty lesa a význam lesníkovej práce preň. A mňa teší teda, že bolo to napokon z podnetu pána vtedajšieho ministra Pellegriniho, ktorý navrhol, že teda keď už veľké vlaky sú bezplatne pre žiakov, že urobí všetko pre to, aby boli bezplatné alebo s podporou ministerstva umožnené aj práve špeciálne vláčiky lesnej železnice, ktoré dovezú žiakov od Chvatimechu až do skanzenu. Ja považujem tento nápad za výborný, pretože naozaj táto iniciatíva ma milo prekvapila, keď som sa o nej dozvedel, a vlastne moja otázka na pána ministra Draxlera, ktorú, samozrejme, predložím aj písomnou formou, znie: „Vážený pán minister, jednak oceňujem rozhodnutie, ktoré ste zdedili na vašom ministerstve od svojho predchodcu, a zároveň vás prosím o odpoveď, či teda tie preukazy, ktoré hodláte vydať a podporiť pre tento rok, a verím, že aj pre roky budúce, sa skutočne od sezóny, ktorá začína 1. mája, uplatnia v systéme vzdelávania žiakov Slovenskej republiky vo vzťahu k prírodným hodnotám.“ Ďakujem pekne, toľko.
Matovič, Igor, poslanec NR SR (2023-11-21):
Ďakujem pekne za slovo. Prosím vás pekne, neviete, kde je predkladateľ Erik Tomáš tohto návrhu? By som ho tu rád videl.
B. Bačík, poslanec: (2007-05-18):
Pán predseda, dajte hlasovať spoločne o bodoch 1 a 2 spoločnej správy s odporúčaním gestorského výboru schváliť ich.
Dostál, Ondrej, poslanec NR SR (2018-11-28):
Pán poslanec Kéry, tvrdíte, že si myslíte, že ten dokument stiera rozdiely medzi legálnou a nelegálnou migráciou. No myslieť si to môžete, ale nie je to pravda. Stačí sa pozrieť, čo je v tom dokumente napísané. Budem, použijem pár formulácií, neviem, koľko stihnem v rámci faktickej poznámky. „Musíme zabezpečiť, aby boli súčasní a potenciálni migranti plne informovaní o ich právach a povinnostiach a možnostiach bezpečnej, riadenej a legálnej migrácie, a to, že si uvedomujú riziká nelegálnej migrácie.“ – Riziká nelegálnej migrácie. – „Žiadna krajina nedokáže sama riešiť výzvy a príležitosti tohto globálneho javu. Prostredníctvom tohto komplexného prístupu sa snažíme uľahčiť bezpečnú, riadenú a legálnu migráciu a zároveň znížiť výskyt a negatívny vplyv nelegálnej migrácie.“ – Čiže znížiť výskyt a negatívny vplyv nelegálnej migrácie. – „Globálny rámec opätovne potvrdzuje zvrchované právo štátov určiť si svoju národnú migračnú politiku...“ – žiadne ohrozenie suverenity – „... a ich výsadné právo riadiť migráciu v rámci svojej jurisdikcie v súlade s medzinárodným právom. V rámci svojej zvrchovanej jurisdikcie môžu štáty rozlišovať medzi legálnym a nelegálnym štatútom migrácie vrátane toho, že si určujú vlastné legislatívne a politické opatrenia na realizáciu globálneho rámca. Štáty sa zaväzujú vytvoriť priaznivé ekonomické a sociálne a environmentálne podmienky pre to, aby ľudia viedli pokojný, produktívny a udržateľný život vo svojej vlastnej krajine a napĺňali svoje osobné očakávania, a zároveň zabezpečiť, aby ich zúfalstvo a zhoršujúce sa prostredie nenútili hľadať živobytie inde prostredníctvom nelegálnej migrácie.“ – Čiže nie je tam nelegálna migrácia vykresľovaná ako čosi pozitívne. – „Podporovať informačné, informačné kampane a tak ďalej s cieľom podporiť bezpečnú, riadenú a legálnu migráciu, ako aj zdôrazniť riziká spojené s nelegálnou a nebezpečnou migráciou.“
Kuriak, Milan, poslanec NR SR (2021-10-27):
Pán predseda, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Šimečka, Michal, podpredseda NR SR (2024-02-23):
Ďakujem pekne. Tým sme vyčerpali zoznam písomne prihlásených rečníkov do rozpravy, a preto sa pýtam, či sa niekto chce ešte prihlásiť ústne. Dobre, uzatváram možnosť prihlásiť sa ústne. Ako prvý, pán poslanec Vašečka, nech sa páči.
Petrík, Simona, poslankyňa NR SR (2024-05-03):
Ďakujem pekne, aj tebe, kolegyňa, je ich tam viac, hej, sú tam tri... (Prerušenie vystúpenia predsedajúcim.)